Eduardo López de Ochoa y Portuondo (Barcelona, 1877 - Madrid, 17 d'agost de 1936) va ser un militar espanyol, General de Divisió de l'Exèrcit de Terra. Col·laborador de Miguel Primo de Rivera, durant la República se li va encarregar reprimir la Revolució d'Astúries de 1934. En iniciar-se la Guerra Civil es refeia en un hospital de Madrid, la qual cosa no va impedir que fos assassinat i el seu cadàver decapitat.